[{"text_idx": "#000007", "text": "Roedd Alan Good yn darlithio yng Ngholeg Castell-nedd yn y 1990au a dechrau\u2019r 2000au. Ynghyd a\u0302\u2019i gyd-ddarlithwyr ar y pryd, roedd Alan yn ganolog o ran codi proffil y ddarpariaeth celfyddydau perfformio yng Ngholeg Castell-nedd a helpodd i atgyfnerthu enw da rhagorol y ddarpariaeth Celfyddydau Perfformio Creadigol a Gweledol."}, {"text_idx": "#000008", "text": "Yn gynnar yn 2018, yn drist iawn bu Alan farw yn dilyn salwch byr. Yn y cyfnod yn dilyn marwolaeth Alan, ysgogwyd ei ferch, Hannah Good, i sefydlu Bwrsari Cerddorol Alan Good er anrhydedd iddo. Trefnwyd cyngerdd goffa Alan Good i ariannu\u2019r wobr arian parod a roddwyd i offerynnwr chwythbrennau yng Ngholeg Brenhinol Cerdd a Drama Cymru."}, {"text_idx": "#000009", "text": "Wrth siarad ar noson y digwyddiad gala lle yr oedd pob tocyn wedi\u2019i werthu, dywedodd Hannah:"}, {"text_idx": "#000011", "text": "\u201cRoeddem yn gwybod bod yn rhaid iddo ymwneud a\u0302 cherddoriaeth ac addysg, felly penderfynon ni ar y syniad o Fwrsari Alan Good. Roedd gwobrwyo cerddor offerynnau chwythbren haeddiannol ar lefel clyweliad gyda ffordd o oresgyn rhwystrau i astudio yn ymddangos yn gydnaws ag athroniaeth fy nhad. Roedd y gyngerdd goffa yn estyniad o\u2019r weledigaeth honno. Mae gallu codi arian ar gyfer y bwrsari \u2013 tra\u2019n aduno cyn fyfyrwyr, staff a ffrindiau i ddathlu bywyd fy nhad \u2013 yn rhywbeth yr wyf yn falch ohono. Ac roedd ei gynnal yn y coleg yn ddewis amlwg.\u201d"}, {"text_idx": "#000012", "text": "Wrth i\u2019r syniad dyfu, daeth yn amlwg pwy fyddai\u2019n perfformio: yr union bobl y gwnaeth ei thad gynorthwyo i lunio eu gyrfaoedd. Roedd yr awyrgylch yn y digwyddiad yn un o ddathlu a hel atgofion. Dywedodd Steve Balsamo, y prif leisydd gyda band roc Americana The Storeys, ei fod yn anrhydedd cael cais i berfformio ar y noson. Wrth siarad ag Andy Collins, chwaraewr gita\u0302r fas gyda The Storeys, dywedodd Steve:"}, {"text_idx": "#000013", "text": "\u201cBydd Coleg Castell-nedd ac Alan Good, wastad yn dal rhan o fy nghalon. Pan oeddwn yn astudio yma yn y coleg, chwaraeais y brif ran yn Jesus Christ Superstar. Yn dilyn hynny, es am glyweliad gydag Andrew Lloyd-Webber a chael ro\u0302l Iesu Grist yn y West End.\u201d"}, {"text_idx": "#000016", "text": "\u201cMae\u2019n fraint i gynnal Cyngerdd Goffa Alan Good yma yng Nghanolfan Celfyddydau Nidum ac i gefnogi\u2019r bwrsari yn ei enw. Roedd Alan yn chwaraewr allweddol yn llwyddiant y cyrsiau celfyddydau perfformio, ac mae\u2019n enw sy\u2019n dal i fynd o nerth i nerth heddiw. Mae cael cynifer o bobl yma i ddangos eu parch a\u2019u cymorth yn dyst i faint o bobl oedd yn caru ac yn parchu Alan Good.\u201d"}]